
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση ιδίου νομικσύ προσώπου στην Κοινότητα ΑςΛντου 
Επαρχίας Ρόδου του Νομού Δωδεκάνησου με την επωνυ¬ 
μία «Α' Ενιαία Σχολική Επιτροπή Α' Δημοτικού Σχολείου και 

Β' Νηπιαγωγείου». 1 

Σύσταση ιδίου νομικού προσώπου στο Δήμο Ρόδου του Νομού 
Δωδεκάνησου με την επωνυμία «Σχολική Επιτροπή 7ου 

Γυμνασίου». 2 

Έγκριση Σχεδίου Πιστοποιητικού Ελέγχου του Σ.Ο.Λ. των εκ¬ 
θέσεων των Εταιρειών διαχειρίσεως αμοιβαίων κεφα¬ 
λαίων. 3 

Έγκριση Σχεδίου Ελεγκτικού Προτύπου του Σ.Ο.Λ. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 15163 (1) 


Σύσταση ιδίου νομικού προσώπου στην Κοινότητα Αφόντου 
Επαρχίας Ρόδου του Νομού Δωδεκάνησου με την επωνυμία 
«Α' Ενιαία Σχολική Επιτροπή Α' Δημοτικού Σχολείου καιΒ’ Νη¬ 
πιαγωγείου». 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόιμη: 

1. Τις διατάξεις; 

α) των παρ. 8-15 του άρθρου 5 του Ν. 1894/1990, «Για την 
Ακαδημία Αθηνών και άλλες εκπαιδευτικές διατάξεις» (Α' 110) 
και 

β) του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α'146). 

2. Την 83/1992 απόςιαση του Κοινοτικού Συμβουλίου Αφά- 
ντων Ρόδου του Νομού Δωδεκάνησου για σύσταση Σχολικής Επι¬ 
τροπής, αποφασίζουμε; 

1. Συνιστούμε στη Κοινότητα Αφάντου Ρόδσυ του Νομού Δω¬ 
δεκάνησου ίδιο νομικό πρόσωπο με την επωνυμία «Α’ Ενιαία Σχο¬ 
λική Επιτροπή Α' Δημοτικού Σχολείου και Β' Νηπιαγωγείου Κοινό¬ 
τητας Αφάντου». 

Η συνιστώμενη με την απόφαση αυτή σχολική επιτροπή διοικεί- 
ται από (7) επταμελές διοικητικό συμβούλιο, αποτελούμενο από; 

α) Τον εκάστοτε Πρόεδρο της Κοινότητας ως Πρόεδρο της 
Σχολικής Επιτροπής. 

β) Δύο Κοινοτικούς Συμβούλους που ορίζονται με απόφαση 
Κοινοτικού Συμβουλίου. 

γ) Τον Διευθυντή του Α' Δημοτικού Σχολείου Αφάντου. 

δ) Τον Διευθυντή του Β' Νηπιαγωγείου Αφάτου. 


ε) Ένα (1) εκπρόσωπο του συλλόγου γονέων και κηδεμόνων 
του Δημοτικού Σχολείου. 

στ) Ένα (1) εκπρόσωπο του συλλόγου γονέων και κηδεμόνων 
του Νηπιαγωγείου. 

2. Η θητεία του πρώτου Διοικητικού Συμβουλίου της συνιστω- 
μένης με την απόφαση αυτής Σχολικής Επιτροπής λήγει με τη 
λήξη της δημοτικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη 
κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει 
τον αντιπρόεδρο και τον γραμματέα του. 

4. Σκοπός του νομικού προσώπου είναι; 

α) Η διαχείριση των πιστώσεων που διατίθεται για την κάλυψη 
των δαπανών λειτουργίας, θέρμανσης, φωτισμού, ύδρευσης, τη- 
λειρώνου, αποχέτευσης, αγοράς αναλώσιμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρησή των σχο¬ 
λείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας 
και δευτεροβάθμιας εκπαίδευσης για τον εφοδιασμό από τον Ορ¬ 
γανισμό Σχολικών Κτιρίων των σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και θρησκευ¬ 
μάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχομένη εκμετάλλευση 
των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη 
στήριξη της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι; 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Αφάντου. 

γ) Κάθε είδους εισφορές, δωρεές, κληρονομίες και κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο και σε 
κάθε δημόσια αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόεδρο. 

1. Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού της κοιν. Αφάντου, ύψους 
1.000.000 δρχ. περίπου για το τρέχον έτος και 1.200.000 δρχ. 
περίπου για καθένα από τα επόμενα έτη. 

2. Για την ανωτέρω δαπάνη έχει εγγραψεί πίστωση στον προϋ¬ 
πολογισμό της κοιν. Αφάντου ύψους 5.000.000 δρχ. με τα στοι¬ 
χεία Κ.Α. 2.21.1 με τίτλο «Προαιρετικές Εισφορές σε Σχολικά Τα¬ 
μεία». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΙ στην Εφημερίδα της Κυβερ- 
νήσεως. 

Ρόδος, 12 Οκτωβρίου 1992 

Ο Νομάρχης κ.α.α. 

Ο Διευθυντής 
Γ. ΣΩΤΗΡΟΠΟΥΛΟΣ 

-♦- 

Αριθ. ΔΕ 16039 (2) 

Σύσταση ιδίου νομικού προσώπου στο Δήμο Ρόδου του Νομού 
Δωδεκανήσου με την επωνυμία «Σχολική Επιτροπή 7ου Γυ¬ 
μνασίου». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις: 

α) των παρ. 8-15 του άρθρου 5 του Ν. 1894/1990, «Για την 
Ακαδημία Αθηνών και άλλες εκπαιδευτικές διατάξεις» (Α' 110) 
και 

β) του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Την 563/1992 απόφαση του Δημοτικού Συμβουλίου Ρόδου 
του Νομού Δωδεκανήσου για σύσταση Σχολικής Επιτροπής, απο¬ 
φασίζουμε: 

1. Συνιστούμε στο Δήμο Ρόδου του Νομού Δωδεκανήσου ίδιο 

νομικό πρόσωπο με την επωνυμία «Σχολική Επιτροπή Του Γυμνα- 
σίου Δήμου Ρόδου». * 

Η συνιστώμενη με την απόφαση αυτή σχολική επιτροπή διοικεΙ- 
ται από (5) πενταμελές διοικητικό συμβούλιο, αποτελούμενο από: 

α) Ένα (1) εκπρόσωπο του Δήμου Ρόδου ως Πρόεδρο της Σχο¬ 
λικής Επιτροπής που ορίζεται με απόφαση του Δημοτικού Συμ¬ 
βουλίου. 

β) Τον Διευθυντή του Του Γυμνασίου Ρόδου, 
γ) Δύο (2) εκπροσώπους του συλλόγου γονέων και κηδεμόνων 
του Γυμνασίου. 

δ) Ένα (1) εκπρόσωπο της μαθητικής κοινότητας του Γυμνα¬ 
σίου. 

2. Η θητεία του πρώτου Διοικητικού Συμβουλίου της συνιστω- 
μένης με την απόφαση αυτής Σχολικής Επιτροπής λήγει με τη 
λήξη της δημοτικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη 
δημοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει 
τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθεται για την κάλυψη 
των δαπανών λειτουργίας, θέρμανσης, φωτισμού, ύδρευσης, τη¬ 
λεφώνου, αποχέτευσης, αγοράς αναλώσιμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχο¬ 
λείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας 
και δευτεροβάθμιας εκπαίδευσης για τον εφοδιασμό από τον Ορ¬ 
γανισμό Σχολικών Κτιρίων των σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και θρησκευ¬ 
μάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχομένη εκμετάλλευση 
των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη 
στήριξη της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση τρυ Δήμου Ρόδου. . 
γ) Κάθε είδους εισφορές, δωρεές, κληρονομιές και κληροδο¬ 
σίες. 


δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο και σε 
κάθε δημόσια αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δαπάνη σε 
βάρος του προϋπολογισμού της Δήμου Ρόδου το ύψος της 
οποίας σύμφωνα με το αριθμ. 12860/28.1.93 έγγραφο του Δή¬ 
μου, δεν μπορεί να προσδιοριστεί. 

Η απόφαση αυτή να δημοαιευθεί στην Εφημερίδα της Κυβερ- 
νήσεως. 

Ρόδος, 22 Οκτωβρίου 1992 

Ο Νομάρχης κ.α.α. 

Ο Διευθυντής 
Γ.· ΣΩΤΗΡΟΠΟΥΛΟΣ 

-φ- 

Αριθ. 1084/12 (3) 

Έγκριση Σχεδίου Πιστοποιητικού Ελέγχου του Σ.Ο.Λ. των εκθέ¬ 
σεων των Εταιρειών διαχειρίσεως αμοιβαίων κεφαλαίων. 

Ο ΠΡΟΕΔΡΟΣ 

ΤΟΥ ΕΠΟΠΤΙΚΟΥ ΣΥΜΒΟΥΛΙΟΥ 
ΤΟΥ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ 

Το Εποπτικό Συμβούλιο του Σώματος Ορκωτών Λογιστών με 
την απόφασή του αριθ. 1084/12/17.12.1992 επικύρωσε ομό¬ 
φωνα το Σχέδιο Πιστοποιητικού Ελέγχου των εκθέσεων των εται¬ 
ρειών διαχειρίσεως αμοι^Ιων κεφαλαίων, που συντάχθηκε και 
εγκρίθηκε απά το Τεχνικό Γ ραφείο του Σ.Ο.Λ, και έχει ως ακο¬ 
λούθως: 

ΠΙΣΤΟΠΟΙΗΤΙΚΟ ΕΛΕΓΧΟΥ ΟΡΚΩΤΟΥ ΛΟΓΙΣΤΗ 

Προς την Α.Ε.Διαχειρίσεως Αμοιβαίου 

Κεφαλαίου . 

Ελέγξαμε, κατά τις διατάξεις του άρθρου 41 του Ν. 1969/1991, 
την (τριμηνιαία, εξαμηνιαία, εννεαμηνιαία, ετήσια) Έκθεση της 

Α.Ε.Εταιρείας 

Διαχειρίσεως του Αμοιβαίου Κεφαλαίου . 

για τη διαχείριση της περιόδου 1η Ιανουάριου 199.... μέχρι (31 

Μαρτίου 199. 30 Ιουνίου 199..., 30 Σεπτεμβρίου 199.31 

Δεκεμβρίου 199.). Εφαρμόσαμε τις ελεγκτικές διαδικασίες 

που κρίναμε κατάλληλες για το σκοπό του ελέγχου μας, οι οποίες 
είναι σύμφωνες με τις αρχές και κανόνες ελεγκτικής που ακολου¬ 
θεί το Σώμα Ορκωτών Λογιστών. 

Από το έλεγχό μας αυτό προέκυψαν τα εξής: 


Η ανωτέρω Έκθεση, (αφού ληφθούν υπόψη οι παραπάνω παρα- 
ρατηρήσεις μας) περιλαμβάνει τις πληροφορίες που προβλέπο- 
νται από τα άρθρα 39 και 40 του Ν. 1969/1991. 

Αθήνα.199.... 

Ο/Η Ορκωτός Λογιστής 
(Υπογραφές Ορκωτών Λογιστών) 

Η παρούσα να δημοσιευθεΙ στην Εφημερίδα της Κυβερνή- 
σεως. 

Αθήνα, 17 Δεκεμβρίου 1992 
Ο Πρόεδρος 
ΗΛΙΑΣ ΚΟΥΤΡΟΥΜΠΗΣ 

Αριθ. 1085/11 (4) 

Έγκριση Σχεδίου Ελεγκτικού Προτύπου του Σ.Ο.Λ. 

Ο ΠΡΟΕΔΡΟΣ 

ΤΟΥ ΕΠΟΠΤΙΚΟΥ ΣΥΜΒΟΥΛΙΟΥ 
ΤΟΥ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ 

Το Εποπτικό Συμβούλιο του Σώματος Ορκωτών Λογιστών 
με την απόφασή του αριθ. 1085/11/5.1.1993 απόφασή του 
επικύρωσε ομόφωνα το Σχέδιο Ελεγκτικού Προτύπου, που 
συντόχθηκε και εγκρίθηκε από το Τεχνικό Γραφείο του Σ.Ο.Λ. 
και αναφέρεται στην έκθεση (πιστοποιητικό) ελέγχου και το 
οποίο έχει ως ακολούθως: 

320. Πιστοποιητικό Ελέγχου Ορκωτού Λογιστή των ετήσιων 
οικονομικών καταστόσεων 

01. Το Πιστοποιητικό Ελέγχου Ορκωτού Λογιστή των ετήσιων 
οικονομικών καταστάσεων απευθύνεται προς τους εντολείς του 
ελέγχου (π.χ. προς τους μετόχους Α.Ε. ή τους εταίρους Ε.Π.Ε. 
κ.λπ.) της οικονομικής μονάδας που τις κατάρτισε και περιλαμβά¬ 
νει, με τρόπο συνοπτικό και σαφή τα παρακάτω στοιχεία και πλη¬ 
ροφορίες; 

α. Την εξατομίκευση των ελεγμένων και πιστοποιούμενων οι¬ 
κονομικών καταστάσεων (βλ. κεφ. 321). 

β. Την εςκιρμογή των διατάξεων του άρθρου 37 του Ν. 2190/ 
1920 και των ελεγκτικών διαδικασιών που κρίθηκαν κατάλληλες, 
στα πλαίσια των αρχών και κανόνων ελεγκτικής του Σ.Ο.Λ. (βλ. 
κεφ. 322). 

γ. Τις απαιτούμενες από την ισχύουσα νομοθεσία ειδικότερες 
πληροςιορίες και διαβεβαιώσεις (βλ. κεφ. 323). 

δ. Τυχόν παρατηρήσείς'του Ορκωτού Λογιστή για ουσιώδη θέ¬ 
ματα, που λαμβάνονται υπόψη και στηρίζουν το πόρισμά του, 
όταν αυτό περιέχει επιφύλαξη ή αντίθεση ή αδυναμία γνώμης (βλ. 
κεφ. 324). 

ε. Το πόρισμα του ελέγχου των πιστοποιούμενων οικονομικών 
καταστάσεων (βλ. κεφ. 325). 

στ. Τυχόν αναγκαίες διευκρινίσεις του Ορκωτού Λογιστή (βλ. 
κεφ. 326). 

ζ. Τον τόπο και την ημερομηνία έκδοσης του πιστοποιητικού 
ελέγχου, καθώς και το ονοματεπώνυμο και την υπογραφή του 
Ορκωτού Λογιστή (ή των Ορκωτών Λογιστών) που το εξέδωσε 
(βλ. κεφ. 327). 

02. Το πιστοποιητικό ελέγχου Ορκωτού Λογιστή των ετήσιων 
οικονομικών καταστάσεεων αποτελεί αναπόσπαστο μέρος των 
καταστάσεων αυτών και εκδίδεται με τη δομή και το περιεχόμενο 
που καθορίζεται στην προηγούμενη παράγραφο 01 και αφού λη- 
φθούν υπόψη τα όσα ειδικότερα ορίζονται στα κεφάλαια 321 μέ¬ 
χρι και 327 του παρόντος κειμένου. 

03. Η έκδοση του πιστοποιητικού ελέγχου γίνεται μόνον 
ύστερα από προσεκτικό και συστηματικό έλεγχο, σύμφωνα με τα 
ελεγκτικό πρότυπα του Σ.Ο.Λ., των πιστοποιούμενων οικονομι¬ 
κών καταστάσεων, που έχουν καταρτιστεί με ευθύνη της διοίκη¬ 
σης της οικονομικής μονάδας. Για τη φραστική διατύπωση του πι¬ 
στοποιητικού αυτού, ο Ορκωτός Λογιστής οφείλει να ακολουθεί 
τα σχετικά υποδείγματα του Σ.Ο.Λ., με τις κατάλληλες τροποποι¬ 
ήσεις, όπου αυτές απαιτούνται σύμφωνα με τα όσα καθορίζονται 
στο παρόν κείμενο. 

04. Εάν το πιστοποιητικό ελέγχου δεν περιέχει παρατήρηση 
από την οποία να προκύπτει το αντίθετο, εξυπακούεται ότι από 
τον έλεγχο των πιστοποιούμενων οικονομικών καταστάσεων και 
των σχετικών βιβλίων και στοιχείων, ο Ορκωτός Λογιστής έχει μεί¬ 
νει ικανοποιημένος για κάθε ουσιώδες θέμα και ιδίως με; 

α) Την τήρηση των θεμελιωδών λογιστικών προϋποθέσεων: της 
αυτοτέλειας των χρήσεων, της πάγιας εφαρμογής των λογιστικών 
αρχών και μεθόδων και της κανονικής συνέχισης των δραστηριο¬ 
τήτων της οικονομικής μονάδας. 

*β) Την καταλληλότητα και την ορθή εφαρμογή των ακολουθού¬ 
μενων από την οικονομική μονάδα λογιστικών αρχών και μεθόδων 


και τη συμμόρφωσή της με τις ισχύουσες σχετικές διατάξεις νό¬ 
μων και του καταστατικού. 

γ) Την ορθότητα των εκτιμήσεων και προβλέψεων, που έγιναν 
από την οικονομική μονάδα κατά τη διάρκεια της χρήσεως και 
κατά την κατάρτιση των πιστοποιούμενων οικονομικών καταστά¬ 
σεων. 

δ) Την επάρκεια των γνοκτΓοποιήσεων που παρέχονται με τις 
πιστοποιούμενες οικονομικές καταστάσεις, καθώς και τη συγκρι- 
σιμότητα των κονδυλίων με αυτά της προηγούμενης χρήσης. 

ε) Το ότι οι πιστοποιούμενες οικονομικές καταστάσεις προκύ¬ 
πτουν από τα βιβλία και στοιχεία που νόμιμα έχει τηρήσει η ελεγ¬ 
χόμενη οικονομική μονάδα. 

05. Δεν επιτρέπεται η παράθεση στο πιστοποιητικό ελέγχου 
σχολίων και χαρακτηρισμών, είτε ευμενών είτε δυσμενών, καθώς 
και εκφράσεων επιδοκιμασίας ή αποδοκιμασίας, τόσο των απο¬ 
φάσεων των οργάνων διοίκησης, όσο και των ενεργειών ή των χει¬ 
ρισμών των στελεχών και του υπόλοιπου προσωπικού της οικονο¬ 
μικής μονάδας που ελέγχθηκε. Ο Ορκωτός Λογιστής οφείλει να 
περιορίζεται στην αντικειμενική παρουσίαση όσων διαπιστώσεων 
ή παρατηρήσεων του ελέγχου του και όσων διευκρινίσεων είναι 
αναγκαίες για την καλύτερη κατανόηση των πιστοποιούμενων οι¬ 
κονομικών καταστάσεων και για τη στήριξη του σχετικού πορί- 
σματός του, όταν αυτό περιέχει επιφύλαξη, αντίθεση ή αδυναμία 
γνώμης. 

321. Εξατομίκευση των ελεγμένων και πιστοποιούμενων οικονο¬ 
μικών καταστάσεων 

01. Η εξατομίκευση των οικσνομικών καταστάσεων που ελέγ¬ 
χθηκαν και πιστοποιούνται από Ορκωτό Λογιστή, γίνεται με ανα- 
φσρά της καθεμιάς από τις καταστάσεις αυτές, καθώς και της 
πλήρους επωνυμίας της οικονομικής μονάδας που τις κατάρτισε 
και της εταιρικής χρήσης την οπσία καλύπτουν. 

02. Όταν το πιστοποιητικό ελέγχου εκτυπώνεται και υπογρά¬ 
φεται σε ενιαίο έντυπο, κάτω από τον ισολογισμό, την κατάσταση 
αποτελεσμάτων χρήσεως και τον πίνακα διάθεσης αποτελεσμά¬ 
των, η εξατομίκευση αυτών των οικονομικών καταστάσεων γίνε¬ 
ται συνολικά με τη φράση «Ελέγξαμε τις ανωτέρω οικονομικές 
καταστάσεις.». 

322. Εφαρμογή των διατάξεων του άρθρου 37 του Ν. 2190/ 
1920 και των ελεγκτικών διαδικασιών που κρίθηκαν κατάλ¬ 
ληλες, στα πλαίσια των αρχών και κανόνων ελεγκτικής του 
Σ.Ο.Λ. 

01. Ο Ορκωτός Λογιστής πρέπει να αναφέρει ότι κατά τον 
έλεγχό του εφάρμοσε τις διατάξεις του άρθρου 37 του Κωδ. Ν. 
2190/20. Με τον τρόπο αυτό, παρί 5 (ει τη διαβεβαίωση στους με¬ 
τόχους ή στους εταίρους, αλλά και σε κάθε άλλο αναγνώστη του 
πιστοποιητικού του, ότι ως ελεγκτής που ορίστηκε σύμφωνα με 
τις διατάξεις του άρθρου 36 του ίδιου νόμου, έχει εκτελέσει τις 
υποχρεώαεις και έχει ασκήσει τα δικαιώματα, που προβλέπονται 
από την παρ. 1, άρθρου 37, του πιο πάνω νόμου. 

02. θεωρείται ότι ο Ο.Λ. εξεπλήρωσε τις εκ του άρθρου 37 
παρ. 1 υποχρεώσεις του, εάν εφάρμοσε τα «βασικά πρότυπα» και 
τα «πρότυπα καλής εκτελέσεως» του Σ.Ο.Λ. 

Για θέματα που απαιτούν ελεγκτικές διαδικασίες που δεν κα¬ 
λύπτονται από τα παραπάνω πρότυπα, ο Ο.Λ. υποχρεώνεται να 
εφαρμόζει τα διεθνή ελεγκτικά πρότυπα. 

03. Εάν για τον έλεγχο ενός λογαριασμού ή για την έρευνα ενός 
υπαρκτού ή ενδεχόμενου γεγονότος, ο Ορκωτός Λογιστής δεν 
μπόρεσε να εςχιρμόσει ή να ολοκληρώσει την αναγκαία κατά την 
κρίση του ελεγκτική διαδικασία, είτε από αντικειμενική αδυναμία 
(π.χ. σημαντική καθυστέρηση στο διορισμό του ως ελεγκτή), είτε 
από πράξη ή παράλειψη των ελεγχομένων (π.χ. παρεμποδίστηκε 
η πρόσβασή του σε χώρσ της οικονομικής μονάδας ή δεν τέθηκε 
στη διάθεση του ελέγχου του οποιοδήποτε λογιστικό ή εξσλσγι- 
στικό βιβλίο ή στοιχείο), θα πρέπει να εξετάσει κατά πόσο το γε¬ 
γονός αυτό περιορίζει τη δυνατότητά του να σχηματίσει επαρκή 
γνώμη για ένα ή περισσότερα από τα κονδύλια και τις λοιπές γνω- 

στοποιήσεις, που περιλαμβάνονται, ή θα έπρεπε να περιλαμβά¬ 
νονται, στις πιστοποιούμενες οικονομικές καταστάσεις. Εφάσον 
διαπιστώσει άτι υπάρχει τέτοιος περιορισμάς, οψείλει να εφαρμό¬ 
σει τα όσα καθορίζονται στα παρακάτω κεφ. 324 και 325. 

323. Απαιτούμενες απά την ισχύουσα νομοθεσία ειδικότερες 
πληροφορίες και διαβεβαιώσεις 

01. Στο πιστοποιητικά ελέγχου δεν πρέπει να αναφέρονται θέ¬ 
ματα που έχουν αντιμετωπιστεί και απεικονιστεί ορθά απά την οι¬ 
κονομική μανάδα που ελέγχθηκε, καθώς και οι μέθοδοι και διαδι¬ 
κασίες που εφαρμόστηκαν για τον έλεγχο των πιστοποιούμενων 
οικονομικών καταστάσεων. 

Εξαίρεση απά τον κανόνα αυτό γίνεται μόνο για τις συγκεκριμέ¬ 
νες πληροφορίες και διαβεβαιώσεις που, σύμφωνα με τις διατά¬ 
ξεις των άρθρων 37 § 1, τελευταίο εδάφιο και 43α § 4 του Ν. 
2190/20 και, ενδεχομένως, με άλλες διατάξεις νόμων, έχει υπο¬ 
χρέωση ο Ορκωτός Λογιστής να αναφέρει ρητά στο πιστοποιητικό 
ελέγχου. 

Για την παρουσίαση των πιο πάνω πληροφοριών και διαβεβαιώ¬ 
σεων τσυ, ο Ορκωτός Λογιστής πρέπει να λαβαίνει υπόψη τα όσα 
ορίζονται στις επόμενες παραγράφσυς αυτού του κεφαλαίου. 

Αναγκαίες για τον έλεγχο πληροφορίες 

02. Όταν ο Ορκωτός Λογιστής δεν έχει λάβει κάποια αναγκαία 
πληροφορία ή επεξήγηση, τότε αυτό αποτελεί αντικείμενο παρα¬ 
τήρησης σύμφωνα με τα αναφερόμενα στα παρακάτω κεφάλαια 
324 και 325. Στην περίπτωση αυτή θα πρέπει η σχετική διατύ¬ 
πωση του υποδείγματος του πιστοποιητικού ελέγχου να συμπλη¬ 
ρώνεται με τη φράση « με εξαίρεση τα όσα αναφέρονται στην 

παρακάτω παρατήρησή μας Νο.». 

Για την εφαρμογή αυτή της παραγράφου, αναγκαίες είναι οι 
πληροφορίες που η έλλειψή τους εμπόδισε τον Ορκωτό Λογιστή 
να διαμορφώσει γνώμη για συγκεκριμένο θέμα ή για το ούνολο 
των οικονομικών καταστάσεων. 

Γνώση πλήρους απολογισμού υποκαταστημάτων 

03. Ο Ορκωτός Λογιστής βεβαιώνει ότι έλαβε γνώση πλήρους 
απολογισμού των εργασιών του υποκαταστήματος ή των υποκα¬ 
ταστημάτων της οικονομικής μονάδας, εφόσον έχει εφαρμόσει 
τις κατάλληλες ελεγκτικές διαδικασίες, στα πλαίσια των κανόνων 
του κεφ. 250 «Έλεγχος Υποκαταστημάτων» των Προτύπων Κα¬ 
λής Εκτελέσεως του Σ.Ο.Λ. 

04. Εάν, από πράξη ή παράλειψη της ελεγχόμενης οικονομικής 
μονάδας (π.χ. παρεμπόδιση ελέγχου ενός υποκαταστήματος ή μη 
έγκαιρη εκκαθάριση εκκρεμών εγγραφών με κεντρικό), ο Ορκω¬ 
τός Λογιστής δεν είναι σε θέση να βεβαιώσει, είτε για μέρος είτε 
για το σύνολο των υποκαταστημάτων, τα αναφερόμενα στην 
προηγούμενη παρ. 03, τότε, εκτός από την εφαρμογή των όσων 
καθορίζονται στα παρακάτω κεφ. 324 και 325, οφείλει να τροπο¬ 
ποιήσει τη σχετική διατύπωση του υποδείγματος του πιστοποιητι¬ 
κού ελέγχου, με έναν από τους ακόλουθους δύο τρόπους, ανά¬ 
λογα με την περίπτωση. 

-«Λάβαμε γνώση πλήρους απολογισμού των εργασιών των 
υποκαταστημάτων της εταιρίας, με εξαίρεση την περίπτωση (ή 
τις περιπτώσεις) που αναφέρουμε στην παρακάτω παρατήρησή - 
μας Νο.». 

- «Δεν λάβαμε γνώση πλήρους απολογισμού των εργασιών του 
υποκαταστήματος (ή των υποκαταστημάτων) της εταιρίας, για 
τους λόγους που αναφέρουμε στην παρακάτω παρατήρησή μας 
Νο.». 

Κανονική τήρηση λογαριασμού κόστους παραγωγής 

05. Για να μπορεί ο Ορκωτός Λογιστής να βεβαιώσει ότι στα βι¬ 
βλία τής εταιρείας έχει τηρηθεί κανονικά λογαριαομός κόστους 
παραγωγής, θα πρέπει να μην έχει διαπιστώσει από το σχετικό 
έλεγχό του κάποια σημαντική παρέκκλιση από τις αρχές λογισμού 
του κόστους, όπως αυτές καθορίζονται από το Ελληνικό Γενικό 
Λογιστικό Σχέδιο ή, όταν συντρέχει περίπτωση, από το σχετικό 


Κλαδικό Λογιστικό Σχέδιο. 

06. Γ ια τους σκοπούς της προηγούμενης παρ. 05, ως σημα¬ 
ντική παρέκκλισή από τις πιο πάνω αρχές λογισμού του κόστους 
θεωρείται εκεΐνή που έχει ως συνέπεια τη διαμόρφωση διαφορε¬ 
τικών τιμών μονάδος ετοίμων προϊόντων, σε σχέση με'τις τιμές 
που θα προέκυπταν αν δεν είχε γίνει η παρέκκλιση αυτή. Όταν 
έχει διαπιστωθεί τέτοια παρέκκλιση, οφείλει ο Ορκωτός Λογι¬ 
στής, εκτός από την εφαρμογή των όσων καθορίζονται στα παρα¬ 
κάτω κεφ. 324 και 325, να τροποποιήσει και τη σχετική διατύ¬ 
πωση του υποδείγματος του πιστοποιητικού ελέγχου, ανάλογα με 
τη βαρύτητα της παρεκκλίσεως ως εξής: 

«Όπως προκύπτει από την παρακάτω παρατήρησή μας Νο 
.στα βιβλία της εταιρίας δεν έχει τηρηθεί κανονικά λογαρια¬ 
σμός κόστους παραγωγής». 

«Στα βιβλία της εταιρίας έχει τηρηθεί κανονικά λογαριασμός 
κόστους παραγωγής με εξαίρεση τις παρακάτω παρατηρήσεις 
μας Νο.». 

Εφαρμογή του κατάλληλου Λογιστικού Σχεδίου 

07. Ο Ορκωτός Λογιστής βεβαιώνει με το πιστοποιητικό ελέγ¬ 
χου ότι η εταιρεία εφάρμοσε ορθά το Ελληνικό Γενικό Λογιστικό 
Σχέδιο ή, αν συντρέχει περίπτωση, το σχετικό Κλαδικό Λογιστικό 
Σχέδιο, όταν έχει διαπιστώσει από τον έλεγχό του ότι δεν υπάρχει 
κάποια σημαντική παρέκκλιση από τους κανόνες του οικείου σχε¬ 
δίου. 

Για την εφαρμογή αυτής της παραγράφου και της επόμενης, 
σημαντική παρέκκλιση θεωρείται εκείνη, που έχει ως συνέπεια να 
μεταβάλει την έκταση, το είδος και την ακρίβεια των πληροφο¬ 
ριών, σε σχέση μ' αυτά που θα προέκυπταν αν είχε ορθά το κα¬ 
τάλληλο Λογιστικά Σχέδιο. 

08. Όταν η οικονομική μονάδα δεν τήρησε το κατάλληλο λογι¬ 
στικό σχέδιο ή υπάρχουν στην εφαρμογή του τόσο σημαντικές 
παρεκκλίσεις που αναιρούν εξολοκλήρου την επιδιωκόμενη με 
την ορθή εφαρμογή του πληροφόρηση, τότε ο Ορκωτός Λογι¬ 
στής, τροποποιώντας τη σχετική διατύπωση του υποδείγματος 
του πιστοποιητικού ελέγχου, οφείλει να αναφέρει ότι «Η εταιρεία 
δεν ε<ράρμοσε το Ελληνικό Γενικό Λογιστικό Σχέδιο (ή το Κλαδικό 
Λογιστικό Σχέδιο.)». 

Αν πάλι υπάρχουν σημαντικές παρεκκλίσεις από την ορθή 
εφαρμογή του κατάλληλου Λογιστικού Σχεδίου, που όμως δεν 
αναιρούν εξολοκλήρου τις επιδιωκόμενες με την ορθή εφαρμογή 
του πληροφορίες, τότε ο Ορκωτός Λογιστής οφείλει να τροπο¬ 
ποιήσει τη σχετική διατύπωση του υποδείγματος του πιστοποιητι¬ 
κού ελέγχου ως εξής: 

«Η εταιρία εφάρμοσε το Ελληνικό Λογιστικό Σχέδιο (ή το Κλα¬ 
δικό Λογιστικό Σχέδιο.) με τις παρακάτω παρεκκλίσεις 1) 

. 2 ).». 

Όταν οι παρεκκλίσεις δεν μπορούν να αναπτυχθούν στα πλαί¬ 
σια του πιστοποιητικού ελέγχου: 

«Η εταιρία εφάρμοσε το Ελληνικό Λογιστικό Σχέδιο (ή το Κλα¬ 
δικό Λογιστικό Σχέδιο.) με τις παρεκκλίσεις που αναφέρονται 

σε αναλυτική έκθεσή μας». 

Τροποποίηση μεθόδου απογραφής σε σχέση 
με την προηγούμενη χρήση 

09. Ως τροποποίησή μεθόδου απογραφής, για τους σκοπούς 
αυτού του κειμένου, θεωρείται κάθε μεταβολή στους τρόπους 
της λογιστικής αντιμετώπισης, της αποτίμησης και της παρουσία¬ 
σης των επιμέρους στοιχείων του ισολογισμού ή του λογαριασμού 
αποτελεσμάτων χρήσεως, σε σχέση με τους τρόπους που εφαρ¬ 
μόστηκαν κατά την προηγούμενη χρήση. 

Κάθε τέτοια τροποποίηση, ανεξάρτητα αν έγινε σε εφαρμογή 
διατάξεως νόμου ή για άλλη αιτία, αποτελεί παρέκκλιση από τη 
θεμελιώδη προϋπόθεση της πάγιας εφαρμογής των λογιστικών 
αρχών και μεθόδων και πρέπει να αναφέρεται στο πιστοποιητικό 
ελέγχου, άσχετα με την υποχρέωση της οικονομικής μονάδας να 
περιλάβει σχετική σημείωση στο Προσάρτημα. 

10. Για την εφαρμογή της προηγούμενης παρ. 09, ο Ορκωτός 
Λογιστής, τροποποιώντας τη οχετική διατύπωση του υποδείγμα¬ 
τος του πιστοποιητικού ελέγχου, ο φείλει να αναφέρει, ανάλογα 
με την περίπτωση: 

είτε (α) «Δεν τροποποιήθηκε η μέθοδος απογραφής σε σχέση 
με την προηγούμενη χρήση, εκτός από την περίπτωση που ανα- 

φέρεται στη σημείωση Νο.του Προσαρτήματος και η οποία 

δεν έχει ουσιώδη επίδραση στις ανωτέρω οικονομικές καταστά¬ 
σεις». 

είτε (β) «Έγινε τροποποίηση της μεθόδου απογραφής σε 
σχέση με την προηγούμενη χρήση, όπως ειδικότερα αναφέρουμε 
στην παρακάτω παρατήρησή μας Νο.». 

Όταν η τροποποίηση μεθόδου απογραφής έχει ουσιώδη επί¬ 
δραση στις πιστοποιούμενες οικονομικές καταστάσεις, ο Ορκω¬ 
τός Λογιστής ακολουθεί τη διατύπωση της πιο πάνω περίπτωσης 
(β), πέρα από την υποχρέωσή του να εφαρμόση τα όσα καθορίζο¬ 
νται στα παρακάτω κεφ. 324 και 325. 

11. Για τη διατύπωση μιας παρατήρησης του Ορκωτού Λογιστή, 
που αναφέρεται σε τροποποίηση μεθόδου απογραφής σε σχέση 
με την προηγούμενη χρήση, πέρα των όσων ειδικότερα ορίζονται 
στην παρακάτω παρ. 324.07, λαμβάνονται υπόψη και τα εξής: 

Εάν η τροποποίηση της μεθόδου απογραφής έγινε για λόγους 
διόρθωσης της εσφαλμένης μεθόδου που εφαρμόστηκε στην 
προηγούμενη χρήση, τότε ο προσδιορισμός της επίδρασης σε συ¬ 
γκεκριμένα στοιχεία του ισολογισμού και των αποτελεσμάτων 
χρήσεως γίνεται σε σχέση με τα ποσά που θα προέκυπταν εάν και 
κετά την προηγούμενη χρήση εφαρμοζόταν η ορθή μέθοδος. Σε 
κάθε άλλη περίπτωση, ο προσδιορισμός της επίδρασης γίνεται σε 
σχέση με τα ποσά που θα προέκυπταν έαν και κατά την κλειόμενη 
χρήση εφαρμοζόντα η ίδια μέθοδος που εφαρμόστηκε κατά την 
προηγούμενη χρήση. 

Επαλήθευση της συμφωνίας του περιεχομένου της εκθέσεως 
διαχειρίσεως με τις σχετικές οικονομικές καταστάσεις 

12. Η διαβεβαίωση του Ορκωτού Λογιστή ότι επαλήθευσε τη 
συμφωνία του περιεχομένου της εκθέσεως διαχειρίσεως του 
Διοικητικού Συμβουλίου (ή του Διαχειριστή) προς την τακτική Γε¬ 
νική Σύνέλευση των μετόχων (ή την τακτική Συνέλευση των εταί¬ 
ρων), με τις σχετικές οικονομικές καταστάσεις, παρέχεται μόνο 
με την προϋπόθεση ότι από την εξέταση της εκθέσεως αυτής δεν 
διαπιστώθηκε κάποια σημαντική αντίθεση ή ανακολουθία με συ¬ 
γκεκριμένα στοιχεία ή με τη συνολική εικόνα των πιστοποιούμε¬ 
νων οικονομικών καταστάσεων. 

Σε περίπτωση που έχει διαπιστωθεί τέτοια αντίθεση ή ανακο¬ 
λουθία, οφείλει ο Ορκωτός Λογιστής, συμπληρώνοντας τη σχε¬ 
τική διατύπωση του υποδείγματος του πιστοποιητικού ελέγχου, 
να κάνει σύντομη αναφορά της, ως εξής: 

- «■.με εξαίρεση την πληροφορία (ή το θέμα) που αφορά 

.για την οποία διαπιστώσαμε ότι δεν συμφωνεί με τα σχετικά 

στοιχεία (ή με τη συνολική εικόνα) των οικονομικών καταστά¬ 
σεων, όπως ειδικότερα αναφέρομε σε σημείωσή μας στο τέλος' 
της παραπάνω έκθεσης». 

13. Σε περίπτωση που η ελεγχόμενη οικονομική μονάδα δεν 
συνέταξε ή δεν έθεσε υπόψη του Ορκωτού Λογιστή την έκθεση 
διαχειρίσεως, οφείλει αυτός, τροποποιώντας τη σχετική διατύ¬ 
πωση του υποδείγματος του πιστοποιητικού ελέγχου, να αναφέ¬ 
ρει το γεγονός ως εξής: 

- «Μέχρι την ημερομηνία εκδόσεως του παρόντος, δεν είχε τε¬ 
θεί υπόψη μας η προβλεπόμενη από την παρ. 3, του άρθρου 43α 
του κωδ. ,Ν. 2190/1920. έκθεση διαχειρίσεως του Διοικητικού 
Συμβουλίου (ή του Διαχειριστή) προς την τακτική Γενική Συνέ¬ 
λευση των μετόχων (ή την τακτική Συνέλευση των εταίρων). 

Πληροφορίες του Προσαρτήματος 

14. Όταν το Προσάρτημα δεν περιλαμβάνει όλες τις πληροφο¬ 
ρίες που προβλέπονται από την παρ. 1 του άρθρου 43α του Ν. 
2190/1920, ή δεν συμφωνεί με τις άλλες οικονομικές καταστά¬ 


σεις, οφείλει ο Ορκωτός Λογιστής, συμπληρώνοντας τη σχετική 
διατύπωση του υποδείγματος του πιστοποιητικού ελέγχου, να 
αναφέρει την πληροφορία (ή τις πληροφορίες) που δεν έχει περι- 
ληφθεί, ή να επισημάνει τις διαφορές, ως εξής: 

-«με εξαίρεση την πληροφορία (ή τις πληροφορίες) που 

αφορά.όπως ειδικότερα αναφέρομε σε σημείωσή μας στο 

τέλος του παραπάνω προσαρτήματος». 

324. Παρατηρήσεις ελέγχου 

β 

01. ο Ορκωτός Λογιστής οφείλει να περιλάβει στο πιστοποιη¬ 
τικό ελέγχου σχετική παρατήρηση, όταν κρίνει ότι συντρέχει μια 
από τις ακόλουθες περιστάσεις: 

(α) Υπάρχει ουσιώδης επίδραση σε συγκεκριμένα κονδύλια ή 
στη συνολική εικόνα των πιστοποιούμενων οικονομικών καταστά¬ 
σεων, λόγω: 

αα. Διαπιστωμένων από τον έλεγχο πράξεων ή παραλείψεων 
(π.χ. λανθασμένοι χειρισμοί και εκτιμήσεις, ανεπαρκείς προβλέ¬ 
ψεις, απόκριψη ή ελλιπής γνωστοποίηση σημαντικής πληροφο¬ 
ρίας), που έγιναν από την οικονομική μονάδα κατά παρέκλιση από 
τις παραδεγμένες λογιστικές αρχές και μεθόδους ή τις ισχύουσες 
διατάξεις νόμων, είτε κατά τη διάρκεια της χρήοεως την οποία 
καλύπτουν οι οικονομικές καταστάσεις, είτε κατά την κατάρτιση 
των καταστάσεων αυτών. 

ββ. Προέκτασης των συνεπειών από πράξεις ή παραλείψεις, 
όπως οι αναφερόμενες πιο πάνω, οι οποίες έγιναν σε προηγού¬ 
μενη χρήση. 

(β) Περιορίστηκε η δυνατότητά του να σχηματίσει επαρκή 
γνώμη για ένα ή περισσότερα από τα κονδύλια και τις λοιπές γνω¬ 
στοποιήσεις που περιλαμβάνονται, ή θα έπρεπε να περιλαμβάνο¬ 
νται, στις πιστοποιούμενες οικονομικές καταστάσεις, για κάποιον 
από τους λόγους που αναφέρονται στις παραπάνω παρ. 322.03 
και 323.02. 

Ουσιώδης επίδραση 

02. Γενικά, κρίνεται ως ουσιώδης κάθε επίδραση σε συγκεκρι¬ 
μένα στοιχεία ή στη συνολική εικόνα των πιστοποιουμένων οικο¬ 
νομικών κααστάσεων, η οποία, αν ήταν γνωστή στους μετόχους ή 
εταίρους και στους ενδιαφερόμενους τρίτους, θα μπορούσε να 
επηρεάσει τις αποφάσεις τους. Για την αξιολόγηση αυτή, ο Ορ¬ 
κωτός Λογιστής πρέπει να λαμβάνει υπόψη τα όσα καθορίζονται 
στην παρ. 233.07 των Προτύπων Καλής Εκτελέσεως. 

Σημαντική πληροφορία 

03. Σημαντική πληροφορία είναι εκείναη που, σύμφωνα με τις 
ισχύουσες διατάξεις νόμων ή τις παραδεγμένες λογιστικές αρχές 
και μεθόδους, πρέπει να γνωστοποιείται με τις οικονομικές κατα¬ 
στάσεις. Ωστόσο, ο Ορκωτός Λογιστής, προκειμένου να περιλά- 
βει στο πιστοποιητικό ελέγχου, παρατήρηση που σχετίζεται με 
την παράλειψη μιας τέτοιας πληροφορίας ή με τη μη ορθή παρου¬ 
σίασή της, πρέπει να λαμβάνει υπόψη το κριτήριο της ουοιώδους 
επίδρασης, όπως καθορίζεται στην προηγούμενη παρ. 02. 

Παραδεγμένες λογιστικές αρχές και μέθοδοι 

04. Ως παραδεγμένες λογιστικές αρχές και μέθοδοι, για τους 
σκοπούς αυτού του κειμένου, θεωρούνται οι κανόνες του Ελληνι¬ 
κού Γενίκού Λογιστικού Σχεδίου ή του οικείου Κλαδικού Λογιστι¬ 
κού Σχεδίου, καθώς οι ρυθμίσεις των Λογιστικών Οδηγών και των 
γνωματεύσεων του Εθνικού Συμβουλίου Λογιστικής. Συμπληρω¬ 
ματικά, λαμβάνονται υπόψη τα κείμενα των Διεθνών Λογιστικών 
Προτύπων, σε όσα σημεία αυτά δεν βρίσκονται σε αντίθεση με 
τους παραπάνω κανόνες και τις ρυθμίσεις, καθώς και οι γνωμα¬ 
τεύσεις επί λογιστικών θεμάτων του Σώματος Ορκωτών Λογι¬ 
στών. 

05. Όταν η εφαρμογή μιας διάταξης νόμου ή διοικητικής πρά- 
ξεως της είχε ως συνέπεια την παρέκκλιση από τις παραδεγμένες 
λογιστικές αρχές και μεθόδους, εξαιτίας της οποίας υπάρχει ου¬ 
σιώδης επίδραση στις πιστοποιούμενες οικονομικές καταστά¬ 
σεις, ο Ορκωτός Λογιστής δεν απαλλάσσεται από την υποχρέωση 

να περιλάβει στο πιστοποιητικό του ελέγχου σχετική παρατή¬ 
ρηση. Στην περίπτωση αυτή πρέπει να προκύπτει από το κείμενο 
της παρατήρησης ή συγκεκριμένη διάταξη νόμου ή διοικητική 
πράξη σε εφαρμογή της οποίας έγινε η παραπάνω παρέκ¬ 
κλιση. 

Διατύπωση παρατήρησης 

06. Όταν ο Ορκωτός Λογιστής είναι υποχρεωμένος να περιλά- 
βει στο πιστοποιητικό ελέγχου οποιαδήποτε παρατήρηση, σύμ¬ 
φωνα με τα όσα καθορίξονται στην πιο πάνω παρ. 01, θα πρέπει 
με μια σύντομη, αλλά σαφή και πλήρη διατύπωση, να γνωστο¬ 
ποιείται στον αναγνώστη: 

- είτε (α) η συγκεκριμένη και διαπιστωμένη από τον έλεγχο πα¬ 
ρέκκλιση από τις παραδεγμένες λογιστικές αρχές και μεθόδους ή 
από τις ισχύουσες διατάξεις νόμων, 

- είτε (β) ο συγκεκριμένος λόγος για τον οποίο περιορίστηκε η 
δυνατότητά του να σχηματίσει επαρκή γνώμη για επιμέρους στοι¬ 
χεία ή για τη συνολική εικόνα των πιστοποιούμενων οικονομικών 
καταστάσεων. 

Στην πρώτη περίπτωση η παρατήρηση αφορά σε διαφωνία και 
στη δεύτερη σε αβεβαιότητα του Ορκωτού Λογιστή, που εκφρά¬ 
ζονται στο πόρισμά του όπως καθορίζεται στο επόμενο κεφ. 325. 

07. Για να είναι σαφής και πλήρης η παρατήρηση, πρέπει να 
διατυπώνεται με εύληπτο λεκτικό, χωρίς διφορούμενες λέξεις ή 
φράσεις, και να περιέχει τις αναγκαίες πληροφορίες, και μόνον 
αυτές, ώστε να μπορεί ο αναγνώστης να κατανοεί αμέσως τη δια¬ 
φωνία ή (και) την αβεβαιότητα του Ορκωτού Λογιστή, καθώς και 
τη σχετική επίδραση, είτε σε συγκεκριμένα στοιχεία είτε στη συ¬ 
νολική εικόνα των πιστοποιούμενων οικονομικών καταστά¬ 
σεων. 

Όταν η αναφερόμενη στην παρατήρηση επίδραση αφορά συ¬ 
γκεκριμένα κονδύλια του Ισολογισμού ή (και) των αποτελεσμάτων 
χρήσεως, πρέπει να γίνεται ένας χρηματικός προσδιορισμός της, 
έστω και κατά προσέγγιση. Αν αυτό δεν είναι δυνατό να γίνει γιατί 
απαιτείται δυσανάλογος χρόνος και κόστος πρόσθετης ελεγκτι¬ 
κής εργασίας ή επειδή η ελεγχόμενη οικονομική μονάδα δεν δια¬ 
θέτει τα αναγκαία στοιχεία ή πληροφορίες, πρέπει ο Ορκωτός 
Λογιστής να αναφέρει τη σχετική δυσχέρεια και είτε να προβεΙ σε 
μια δική του γενικότερη εκτίμηση της προαναφερόμενης επίδρα¬ 
σης, είτε να αναφέρει ότι δεν είναι δυνατή οποιαδήποτε εκτί¬ 
μηση. . 


Ιδιαίτερη παράγραφος παρατηρήσεων 

08. Όταν για τους λόγους που αναφέρονται στις προηγούμε¬ 
νες παραγράφους αυτού του κεφαλαίου καθώς και στα κεφάλαια 
322 και 323, ο Ορκωτός Λογιστής είναι υποχρεωμένος να σημει¬ 
ώσει στσ πιστοποιητικό ελέγχου μια ή περισσότερες παρατηρή¬ 
σεις, πρέπει να παραθέτει τις παρατηρήσεις αυτές, κατάλληλα 
ομαδοποιημένες κατά θέμα, σε ιδιαίτερη παράγραφο του πιστο¬ 
ποιητικού, η οποία θα προηγείται από το πόρισμα του ελέγχου. 

Στην ιδιαίτερη αυτή παράγραφο δεν μπορεί να περιλαμβάνο¬ 
νται, παρά μάνο παρατηρήσεις, στις οποίες θα στηρίζεται το πόρι¬ 
σμα του ελέγχου, όταν αυτό περιέχει επιφύλαξη, αντίθεση ή αδυ¬ 
ναμία έκφρασης γνώμης του Ορκωτού Λογιστή. Στην περίπτωση 
που κρίνεται αναγκαίο να γίνει με το πιστοποιητικό ελέγχου κά¬ 
ποια διευκρίνιση, εφαρμόζονται τα όσα καθορίζονται στο παρα¬ 
κάτω κεφάλαιο 326. 

09. Το γεγονάς ότι το περιεχόμενο μιας παρατήρησης του Ορ¬ 
κωτού Λογιστή καλύπτεται, έστω και πλήρως, από σημείωση που 
παραθέτει η οικονομική μονάδα στις πιστσποιούμενες οικονομι¬ 
κές καταστάσεις, δεν τον απαλλάσσει από την υποχρέωση να πε- 
ριλάβει την παρατήρηση αυτή στο Πιστοποιητικό ελέγχου. 
Ωστόσο, αν η παράθεση μιας τέτοιας σημείωσης γίνεται κάτω 
από τον ισολογισμό, μπορεί ο Ορκωτός Λογιστής, στην ιδιαίτερη 
παράγραφε παρατηρήσεων, να περιοριστεί σε σύντομη αναφορά 
του θέματος της παρατήρησης, παραπέμποντας για περισσότε¬ 
ρες λεπτομέρειες στη σημείωση αυτή. 


325. Το πόρισμα του ελέγχου των πιστοποιούμενων οικονομικών 
καταστάσεων 

Περιεχόμενο και διατύπωση του πορίσματος 

01. Στο πόρισμα του ελέγχου των πιστοποιούμενων οικονομι¬ 
κών καταστάσεων ο Ορκωτή Λογιστής οφείλει να εκφράσει με 
σαφήνεια την επαγγελματική του γνώμη, για το αν και κατά πόσο 
οι πιστοποιούμενες οικονομικές καταστάσεις απεικσνίζσυν την 
περιουσιακή διάρθρωση και χρηματοοικονομική θέση («οικονο- 
μιια^ κατάσταση») της εταιρείας κατά την ημερομηνία κλεισίματος 
του ισολογισμού, καθώς και τα αποτελέσματα της χρήσεως που 
έληξε κατά την ημερομηνία αυτή, σύμφωνα με τις παραδεγμένες 
λογιστικές αρχές και μεθόδους και τις ισχύουσες σχετικές διατά¬ 
ξεις. 

Η εντός παρενθέσεως φράση «οικονομική κατάσταση» είναι 
σκόπιμο να περιλαμβάνεται στο πόρισμα για λόγους συμμόρφω¬ 
σης με το γράμμα της σχετικής διάταξης της παρ. 1 άρθρου 37 
του Ν. 2190/20. Για τους σκοπούς αυτού του κειμένου, η παρα¬ 
πάνω φράση είναι ταυτόσημη με τις έννοιες της περιουσιακής 
διάρθρωσης και της χρηματοοικονομικής θέσης, στο σύνολό 
τους. 

Πόρισμα χωρίς επιφύλαξη παρατήρησης 

02. Ο Ορκωτός Λογιστής εκφράζει χωρίς καμία επιφύλαξη τη 
γνώμη που αναφέρεται στην πρσηγούμενη παράγραφο 01, εφό¬ 
σον δεν έχει προκύψει από τον έλεγχό του οποιοδήποτε θέμα για 
το οποίο είναι υποχρεωμένος να οημειώση παρατήρηση στο πι¬ 
στοποιητικό ελέγχου, σύμφωνα με όσα καθορίζονται στο προη¬ 
γούμενο κεφάλαιο 324. 

Πόρισμα με επιφύλαξη παρατήρησης 

03. Αν το πιστοποιητικό ελέγχου περιέχει παρατήρηση ή παρα¬ 
τηρήσεις, που αναφέρονται σε συγκεκριμένα κονδύλια ή θέματα, 
των οποίων η σχετική σπσυδαιότητα έχει επηρεάσει την εικόνα 
των πιστοποιούμενων οικονομικών καταστάσεων, αλλά όχι σε 
βαθμό που να την έχουν καταστήσει ελλιπή ή παραπλανητική, 
τότε το πόρισμα του ελέγχου πρέπει να διατυπώνεται με την επι¬ 
φύλαξη του Ορκωτού Λογιστή, μόνο ως προς την παρατήρηση ή 
τις παρατηρήσεις με τις οποίες επεξηγείται η σχετική διαφωνία ή 
οβεβοιότητά του. 

Η φραστική διατύπωση ενός τέτοιου πορίσματος θα πρέπει να 
είναι τέτοια, ώστε να μπορεί ο αναγνώστης, είτε να υπολογίσει - 
είτε να εκτιμήσει την πραγματική εικόνα που θα παρείχαν οι πι¬ 
στοποιούμενες οικονομικές καταστάσεις, εάν εξέλειπαν οι λόγοι 
της διαφωνίας ή της αβεβαιότητας του Ορκωτού Λογιστή. 

04. Γ ια τους σκοπούς της προηγούμενης παρ. 03 είναι ανάγκη, 
στο πόρισμα ελέγχου, με το οποίο πιστοποιούνται τα όσα ορίζο¬ 
νται στην πιό πάνω παρ. 01, να αρχίζει με την ακόλουθη φράση, 
με την οποία ο αναγνώστης παραπέμπεται απευθείας στη συγκε¬ 
κριμένη παρατήρηση (ή παρατηρήσεις) που στηρίζει την επιφύ¬ 
λαξη του Ορκωτού Λογιστή; 

- «Κατά τη γνώμη μας, αφού ληφθεί υπόψη η παραπάνω παρα¬ 
τήρησή μας Νο.». 

Πόρισμα με αντίθεση (αρνητικό) 

05. Αν το πιστοποιητικό ελέγχου περιέχει παρατήρηση που 
αφορά σε διαφωνία του Ορκωτού Λογιστή για κάποιον από τους 
λόγους που αναφέρονται στην παρ. 1 (α) του παραπάνω κεφ. 
324, οι επιδράσεις του οποίου είναι τόσο σημαντικές ή εκτεταμέ¬ 
νες στις πιστοποιούμενες οικονομικές καταστάσεις, ώστε έχουν 
καταστήσει τη συνολική εικόνα τους παραπλανητική, τότε δεν 
επαρκεί η διατύπωση του πορίσματος ελέγχου πόυ αναφέρεται' 
στην προηγούμενη παρ. 04. 

Στην περίπτωση αυτή ο Ορκωτός Λογιστής διατυπώνει το πόρι¬ 
σμα του ελέγχου του ως εξής: 

- «Κατά τη γνώμη μας, λόγω της σοβαρής επίδρασης του θέμα¬ 
τος (ή του ουνόλου των θεμάτων) που αναφέρουμε στην παρα- 

πάνω παρατήρηση (ή στις παραπάνω παρατηρήσεις) Να., οι 

ανωτέρω οικονομικές καταστάσεις δεν απεικονίζουν την περιου¬ 
σιακή διάρθρωση και τη χρηματοοικονομική θέση («οικονομική 
κατάσταση») της εταιρείας κατά την.καθώς και τα αποτε¬ 

λέσματα της χρήσεως που έληξε αυτή την ημερομηνία». 

Πάρισμα με αδυναμία έκφρασης γνώμης 

06. Αν για το λόγο που αναφέρεται στην παρ. 1 (β) του παρα¬ 
πάνω κεφ. 324, το πιστοποιητικά ελέγχου περιέχει παρατήρηση 
εξαιτίας της οποίας δημιουργείται στον Ορκωτά Λογιστή αβε¬ 
βαιότητα ως προς τη συνολική εικόνα των πιστοποιούμενων οικο¬ 
νομικών καταστάσεων, τότε το πάρισμα του ελέγχου διατυπώνε¬ 
ται ως εξής: 

- «Λόγω της σοβαρότητας του θέματος (ή των θεμάτων) που 
αναφέρουμε στην παραπάνω παρατήρηση (ή στις παραπάνω πα¬ 
ρατηρήσεις) Νο.αδυνατούμε να εκφέρουμε γνώμη για τις 

ανωτέρω οικονομικές καταστάσεις». 

326. Αναγκαίες διευκρινίσεις του Ορκωτού Λογιστή 

01. Εφόσον ο Ορκωτός Λογιστής θεωρεί αναγκαίο να επιστή- 
σει την προσοχή των μετόχων ή εταίρων και των τρίτων σε κάποια 
σημαντική πληροφορία, έστω και αν αυτή προκύπτει από τις πι¬ 
στοποιούμενες οικονομικές καταστάσεις, πρέπει να περιλάβει 
στο πιστοποιητικά ελέγχου σχετική διευκρινιστική σημείωση. 

Παρόμοια σημείωση πρέπει να γίνεται και σε περίπτωση που 
περιήλθε σε γνώση του Ορκωτού Λογιστή κάποιο σημαντικά γε¬ 
γονός, που έλαβε χώρα ύστερα από την ημερομηνία τέλους χρή¬ 
σεως και μέχρι την ημερομηνία υπογραφής του σχετικού πιστο¬ 
ποιητικού ελέγχου και το οποίο θα μπορούσε να επηρεάσει τις 
αποφάσεις των μετόχων ή εταίρων και των τρίτων. 

02. Η διευκρινιστική σημείωση, που αναφέρεται στην προηγού¬ 
μενη παρ. 01, δεν πρέπει να δημιουργεί στον αναγνώστη την 
εντύπωση παρατήρησης, η οποία θα έπρεπε να ληφθεί υπόψη 
κατά την έκφραση της γνώμης του Ορκωτού Λογιστή. Για το λόγο 
αυτό, η σημείωση θα πρέπει να γίνεται σε χωριστή διατύπωση. 


ύστερα από την παράγραφο που περιέχει το πόρισμα του ελέγ¬ 
χου, και να αρχίζει με την εισαγωγική φράση «Διευκρινίζεται 
όπ.». 

327. Τόπος, ημερομηνία έκδοσης και υπογραφή του Ορκωτού 
Λογιστή 

01. Ως τόπος έκδοσής του πιστοποιητικού ελέγχου αναφέρε- 
ται η πόλη στην οποία εδρεύει ο Ορκωτός Λογιστής που το υπο¬ 
γράφει. 

02. Η ημερομηνία έκδοσης του πιστοποιητικού ελέγχου σημαί¬ 
νει και το τέλος της ευθύνης του Ορκωτού Λογιστή, αναφορικά 
τόσο με τή λογιστική περίοδο (χρήση) που καλύπτουν οι πιστο¬ 
ποιούμενες ετήσιες οικονομικές καταστάσεις, όσο και με τυχόν 
σημαντικά γεγονότα που συνέβηκαν μετά από τη λήξη της περιό¬ 
δου αυτές και τα οποία πρέπει να λαμβάνονται υπόψη και να γνω¬ 
στοποιούνται, σύμφωνα με τα οριζόμενα στο κεφάλαιο 265 των 
Προτύπων Καλής Εκτελέσεως. 

Για το λόγο αυτό, η ημερομηνία έκδοσης του πιστοποιητικού 
ελέγχου δεν μπορεί να είναι προγενέστερη από την ημερομηνία 
κατά την οποία η διοίκηση της ελεγχόμενης οικονομικής μονάδας 
αποφάσισε για τήν έγκριση και την υποβολή των πιστοποιούμε¬ 
νων οικονομικών καταστάσεων προς την τακτική Γενική Συνέ¬ 
λευση των μετόχων ή την τακτική Συνέλευση των εταίρων, καθώς 
και από την ημερομηνία έκδοσης της σχετικής έκθεσης διαχειρί- 
σεως του Διοικητικού Συμβουλίου ή του Διαχειριστή. 

03.0 Ορκωτός Λογιστής υπογράφει το πιστοποιητικό ελέγχου 
μόνο εφόσον οι πιστοποιούμενες οικονομικές καταστάσεις φέ¬ 
ρουν την υπογραφή των προσώπων που ορίζει ο νάμος. 

Η παρούσα απάφαση να δημοσιευθεί στην Εφημερίδα της Κυ- 
βερνήσεως. 

Αθήνα, 5 Ιανουάριου 1993 

Ο Πρόεδρος 
ΗΛΙΑΣ ΚΟΥΤΡΟΫΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 
ΤΕίΕΧ 

104 32 

22.3211 ΥΡΕΤ ΘΡ 

λειτουργούν καθημερινά από β.ΟΟ' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


' Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

•Για φωτοαντίγραφα παλαιών τευχών στην οδό Σολωμού 51 _ τηλ.; 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κόθετεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 αελίδες και πάνω η τιμή πώλησης κάθε φύλλου {8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο.τεύχος θέλετε. Θα σας αποστέλλεται με το Ταχυδρσμείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 
β) » » » Β' 

Ύ) » » » Γ' 

δ) » » » Α' 


η) » » 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε. &Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


3χ. 15.000 

» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









